**COFNODION CYNGOR CYMDEITHAS**

Cofnodion o’r cyfarfod a gyhoeddwyd nos Fawrth 6 Chwefror 2018 yn y Neuadd Bentref

**PRESENNOL**

Gwen Wynne (Cadeirydd), Huw Evans, Nesta Wivelle, Nan Jones, Richard Bodden

**AELODAU O’R CYHOEDD**

Neb yn bresennol

**YMDDIHEURIADAU**

Stephen Tudor

Croesawyd pawb i’r cyfarfod gan y Cadeirydd

**DATGAN DIDDORDEB**

Dim datganiadau

**PENODI CLERC**

Yn anffodus dal r’un enw wedi dod ymlaen i ymgymryd á’r swydd. Cadarnhaodd Delyth nad oedd am barhau i gofnodi a chadw’r cofnodion yn dilyn cyfarfod mis Mawrth oherwydd prysurdeb, ac hefyd er mwyn rhoi cyfle i rywun arall i wneud y gwaith.

**CLERC GWEINYDDOL Y NOSON**

Cytunodd Nesta i gwblhau gwaith gweinyddol llythyrau’r Cyngor am y mis ac roedd hithau yn dymuno trosglwyddo’r awennau i rhywun arall yn dilyn cyfarfod mis Mawrth.

**CADARNHAU COFNODION MIS IONAWR**

Cadarnhawyd bod y cofnodion yn gywir yn dilyn cywiriad i’r fersiwn Saesneg yn ymwneud á’r Neuadd Bentref.

**MABWYSIADU RHEOLAU SEFYDLOG**

Yn dilyn cynrychiolaeth o’r cyngor fynychu sesiwn hyfforddiant Unllais Cymru, derbyniwyd argymhelliad bod angen i’r Cyngor mabwysiadu rheolau newydd. Y prif amcan y rheolau yw i gadw trefn ar agenda a threfn cyfarfodydd ac i ddelio yn effeithio petai sefyllfa anodd yn codi o fewn y Cyngor. Pasiwyd i gefnogi’r cynnig a gofynnwyd i bawb darllen cynnwys y ddogfen oedd wedi ei baratoi gan Gwyneth Ellis ac eu bod yn cael eu cadarnhau yn gywir neu cyflwyno unrhyw welliannau yn ystod y cyfarfod nesaf.

**GYRRU TRWY’R PENTREF**

Cadarnhawyd mai siomedig oedd y presenoldeb i’r cyfarfod a gynhaliwyd nos Fawrth 30/01/18 gyda 4 aelod o’r Cyngor Cymuned, Cynghorydd Sir ac un aelod o’r cyhoedd. Er mai siomedig oedd y presenoldeb cafwyd cyfarfod buddiol gyda amrywiol argymhellion ac y byddent yn cael eu pasio ymlaen i’r Cyngor Sir drwy law Mabon Ap Gwynfor.

**CYNLLUN YMWYBYDDIAETH CYFLYMDER YN Y PENTREF**

Huw yn parhau i aros am wybodaeth oddi wrth yr Heddlu a gwirfoddolwr o “North Wales Speed Awareness “ cyn gellir cario ymlaen gyda’r gwaith.

**LLYFRAU’R CYNGOR**

Cadarnhaodd Huw ei fod bellach wedi derbyn y llyfrau gan Llion Jones, pasiwyd dylid cadw’r llyfrau i gyd gyda’i gilydd a cytunodd Huw i ofalu amdanynt i gyd.

**ARCHWILIAD 2016/2017**

Cadarnhaodd Nesta ei bod wedi cysylltu á Ian Hughes yn ei ddiweddaru ynglŷn á’r sefyllfa ond heb dderbyn ymateb hyd yma. Nid oedd Mabon yn bresennol i’r cyfarfod felly penderfynwyd gofyn wrtho am ddiweddariad parthed y sefyllfa o ran cyngor gan y Cyngor Sir.

**CEISIADAU CYNLLUNIO A GOHEBIAETH**

Dim ceisiadau

**LLWYBR FELIN UCHAF**

Cadarnhaodd Nan Jones ei bod wedi bod yn trafod y mater gyda swyddog o’r enw Adrian o’r Cyngor Sir a oedd wedi cadarnhau wrthi bod yna gytundeb wedi’w greu yn 1952 bod y Cyngor Cymdeithas yn talu £50.00 yn flynyddol tuag at gael mynediad i’r llwybr fel bod y gymuned yn medru ei ddefnyddio.

Argymhellwyd i’r Cyngor gysylltu a Gwasanaeth Cefn Gwlad a Chadwyn Clwyd i ymholi am gymorth. Roedd y Cyngor Sir yn fodlon anfon peiriannydd i gwblhau archwiliad o’r safle os byddai’r Cyngor Cymdeithas yn dymuno gwneud hynny ac os darganfyddir bod angen gwaith sylweddol i’r bont byddai ‘n ofynnol i’r Cyngor Cymdeithas / Arglwydd Newborough dalu’r costau angenrheidiol.

Cadarnhawyd bod y mater yn derbyn sylw gan Rhug ond pasiwyd i gysylltu á Philip Hughes i drafod ymhellach.

Derbyniwyd atgoffeb unwaith arall oddi wrth Rhug am yr anfoneb oedd yn parhau i fod yn daladwy. Mynegodd Gwen Wynne ei siom bod yr amlen wedi ei gyfeirio at sylw’r cyn-glerc a’i fod wedi agor yr amlen cyn trefnu ei basio ymlaen i gyn-aelod o’r cyngor.

Nid oedd y cynghorwyr yn hapus gyda’r sefyllfa a chytunodd Huw Evans i basio’r anfodlonrwydd hyn at sylw Alwyn Parry Jones drwy lythyr.

**PARTNERIAETH GYMUNEDOL DE SIR DDINBYCH**

Cadarnhaodd Nesta ei bod wedi bod mewn cysylltiad gyda Sally Lloyd Davies a’i bod yn gobeithio rhoi anerchiad yn ystod y cyfarfod nesaf, os byddai yn bresennol pasiwyd ei bod yn rhoi ei hanerchiad yn gyntaf cyn ymdrin á materio y cyngor.

**HEN RHEILFFORDD**

Gwaith wedi’w gwblhau

**CYFLWR FFYRDD**

Mynegwyd pryder ynglŷn á’r ffyrdd canlynol

Ffordd rhwng Corwen a Llandrillo ac yn enwedig wrth Ty’n Berth ble mae’r ffordd i’w weld yn rhoi ochr isaf.

Ffordd Gwerclas – cyflwr wedi gwaethygu yn ystod yr wythnosau diwethaf

Ffordd o Cae Mawr hyd at Bont Afon Ddyfrdwy – ambell dwll wedi ymddangos yn y ffordd angen ei lenwi.

Cytunodd Nesta i basio’r pryderon uchod ymlaen i’r Cyngor Sir.

**PRECEPT**

O ganlyniad I’r amseriad eglurodd Gwen Wynne ei bod wedi penderfynu bod y taliad yn parhau fel ag yr oedd. Cytunodd pawb bod hyn yn dderbyniol.